Nog moord en gruwels wag in nuwe 'Arendsvlei' | Netwerk24
McKenzie klink Crusaders se doppie
'n Strafdoel kort voor die einde deur Damian McKenzie het die Chiefs in staat gestel om die Crusaders effens teen die verwagting in Saterdag te klop.
Bok Nkosi nou ook in Roc Nation se stal
Nóg 'n Wêreldbeker-Springbok het hom by die agentskap Roc Nation aangesluit.
Frenetiese ooraanbod van rolprente boet gehalte in
Die opsies vir 'n hedendaagse fliekvlooi is onbepaald en eindeloos. 'n Paar vingerdanse op die elektroniese apparaat van keuse, en honderde moontlikhede vir filmiese vermaak verskyn binne 'n nanosekonde. Dit is, soos wat elke aspek van die onomkeerba
Nog moord en gruwels wag in nuwe 'Arendsvlei'
14 Augustus 2019 11:29
Crystal Donna Roberts in 'n toneel uit die gewilde telenovela Arendsvlei.
Gaan Wendy Newman dan nou werklikwaar met moord wegkom? Arendsvlei, die gewilde dramareeks en kykNET se eerste Afrikaanse telenovela, is vir nog 'n seisoen verleng.
Beatrice Abrahams en die leerlinge van siw Hoërskool Arendsvlei is gereed om nóg drama na die kassie te bring.
Ná die eerste seisoen is Wendy steeds op vrye voet, terwyl die hele Arendsvlei in rep en roer is oor David Abrahams se vermeende moordenaar. Van Beatrice se inhegtenisneming tot Wesley se poging om sy eie lewe te neem – Arendsvlei-kykers het alles gesien of het hulle?
In die nuwe seisoen word Janice se broer, Steve Mortlock, vrygelaat – en die hele Arendsvlei word omgekeer. David se lang verlore seun, Nathan, maak ook 'n verskyning terwyl Chantel se pa onverwags aan hul deur kom klop.
Nóg 'n moord, 'n verlowing en verneukery wag op kykers.
Die spelers is Jolene Martin (Beatrice), Melanie Du Bois (Rolene), Rehane Abrahams (Wendy), Crystal Donna Roberts (Janice), Sherman Pharo (Thys), Ann Juries (Claudia), Jody Abrahams (Lionel), Celeste Matthews (Gertie), Craig Adriaanse (Wesley), Gerwen Simon (Valdonia) en Roberto Kyle (LeeRoy).
En 'n paar bekende gesigte keer ook terug na die kassie. Danny Ross (Nathan), Maurice Carpede (Riedwaan) en selfs Shaleen Surtie-Richards (Muriel) maak 'n draai om die rol van Lionel se ma te speel. Kykers kan ook nuwe gesigte verwag.